# Daniel Dennett

Daniel Dennett 2008.
**Daniel Clement Dennett III** (rođen 28. ožujka 1942. u Bostonu – 19. travnja 2024. u Portlandu) američki je filozof, znanstvenik i pisac čija su područja istraživanja filozofija uma i filozofija znanosti, posebno područja vezana za evolucijsku biologiju i kognitivnu znanost .

Sveučilišni je profesor filozofije na sveučilištu Tufts i zamjenik direktora Centra za kognitivne studije na istom sveučilištu. Dennett se samodeklarira kao ateist i sekularist, član je savjetodavnog odbora Američke koalicije za sekularizam i veliki pobornik pokreta Brights. Javnost i masmediji ga svrstavaju među "četiri jahača" novog ateizma, zajedno s Richardom Dawkinsom, Samom Harrisom i pokojnim Christopherom Hitchensom.

## Biografija

Daniel Dennett je rođen u Bostonu, kao sin Ruth Marjorie i Daniela Clementa Dennetta Jr. Dio djetinjstva proveo je u Libanonu, gdje je njegov otac radio kao protuobavještajni agent u Beirutu za vrijeme Drugog svjetskog rata. Otac mu umire u zrakoplovnoj nesreći dok je još bio dijete, te se nedugo zatim on i majka vraćaju u Sjedinjene Američke Države.

Pohađao je akademiju Phillips Exeter i proveo godinu dana na sveučilištu Wesleyan i u konačnici diplomirao filozofiju na sveučilištu Harvard 1963. pod mentorstvom profesora W. V. Quinea. Doktorirao je filozofiju 1965. na Oxfordskom sveučilištu.

Član je Međunarodne akademije humanizma, a 2004. godine Američka udruga humanista proglasila ga je humanistom godine. U veljači 2010. postao je član počasnog odbora zaklade "Slobode od religije" za posebne zasluge u tom području. Godine 2012. dobio je Erasmusovu nagradu, za posebne zasluge u promicanju kulture i znanosti u Europi.

U svojim se istraživanjima najviše bavi filozofskim pitanjma svijesti, filozofijom uma i umjetnom inteligencijom. Pripada filozofskoj struji funkcionalizma, koja u kognitivnoj znanosti zastupa stav da se funkcioniranje uma temelji na logičkim funkcijama koje se mogu matematički predstaviti.

## Objavljena djela

* *Brainstorms: Philosophical Essays on Mind and Psychology* (izdavač: MIT Press 1981.) (ISBN 0-262-54037-1)
* *Elbow Room: The Varieties of Free Will Worth Wanting* (izdavač: MIT Press 1984.) (ISBN 0-262-04077-8)
* *The Mind's I* (izdavač: Bantam 1985.) (ISBN 0-553-34584-2)
* *Content and Consciousness* (izdavač: Routledge & Kegan Paul Books Ltd; 2. izdanje, siječnja 1986.) (ISBN 0-7102-0846-4)
* *The Intentional Stance (6. izdanje)*. Cambridge, Massachusetts: The MIT Press. 1996.. ISBN 0-262-54053-3.  (prvo izdanje 1987.)
* *Consciousness Explained* (izdavač: Back Bay Books 1992.) (ISBN 0-316-18066-1)
* *Darwin's Dangerous Idea: Evolution and the Meanings of Life* (izdavač: Simon & Schuster 1996.) (ISBN 0-684-82471-X).
* *Kinds of Minds: Towards an Understanding of Consciousness* (izdavač: Basic Books 1997-) (ISBN 0-465-07351-4)
* *Brainchildren: Essays on Designing Minds (Representation and Mind)* (izdavač: MIT Press 1998.) (ISBN 0-262-04166-9), zbirka eseja 1984.–1996.
* *Freedom Evolves* (izdavač: Viking Press 2003) (ISBN 0-670-03186-0). Objavljeno u Hrvatskoj pod naslovom "Evolucija slobode" (izdavač: Algoritam 2009.)
* *Sweet Dreams: Philosophical Obstacles to a Science of Consciousness* (izdavač: MIT Press 2005.) (ISBN 0-262-04225-8)
* *Breaking the Spell: Religion as a Natural Phenomenon* (izdavač: Penguin Group 2006.) (ISBN 0-670-03472-X). Objavljeno u Hrvatskoj pod naslovom "Kraj čarolije: religija kao prirodna pojava" (izdavač: Jesenski i Turk 2009.)
* *Neuroscience and Philosophy: Brain, Mind, and Language* (izdavač: Columbia University Press 2007.) (ISBN 978-0-231-14044-7) zajedno s Maxwellom Bennettom, Peterom Hackerom, i Johnom Searleom
* *Science and Religion* (izdavač: Oxford University Press 2010.) (ISBN 0-19-973842-4) zajedno s Alvinom Plantingom
* *Intuition Pumps And Other Tools for Thinking* (izdavač: W. W. Norton & Company 06. svibnja 2013.) (ISBN 0-393-08206-7)

## Reference

## Vanjske veze

* Faculty webpage
* Inside Jokes Using Humor to Reverse-Engineer the Mind Matthew M. Hurley, Daniel C. Dennett and Reginald B. Adams, Jr Arhivirano 2012-10-17 na Wayback Machine-u at The MIT Press
* Scientific American Frontiers Profile: Daniel Dennett Arhivirano 2007-05-02 na Wayback Machine-u 2000-12-19
* Searchable bibliography of Dennett's works Arhivirano 2008-10-17 na Wayback Machine-u
* Daniel Dennett on Information Philosopher

Medijske datoteke
* Edge/Third Culture: Daniel C. Dennett
* Daniel Dennett multimedia files
* Profile at TED several videos on dangerous memes, consciousness, others
* Radio interview Arhivirano 2011-08-30 na Wayback Machine-u on *Philosophy Talk* 2006-01-17
* The Nature of Knowledge Lecture at the University of Edinburgh Arhivirano 2009-06-10 na Wayback Machine-u 2006-03-14
* On Preaching and Teaching Arhivirano 2011-09-11 na Wayback Machine-u *The Science Network* interview with Daniel Dennett 2007-11-02
* *The Moscow Center for Consciousness Studies* video interview with Daniel Dennett Arhivirano 2012-04-25 na Wayback Machine-u 2010-03-05